《和友人惠诗》
宋代·陈普

万事无非理数成，吾徒但向此研精。
介鳞有分当咸若，麟凤何缘许瘦生。
愧我诗书空盗窃，喜群学易有功程。
相逢亦似非人力，十载昏花一日明。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。